**Ջուլիան Բրայան Փիրս** ( անգլ. ՝ Julian Brian Pearce, ապրիլի 15, 1937(1937-04-15), Ջաբալպուր, Central Provinces and Berar, Բրիտանական Հնդկաստան, Բրիտանական կայսրություն), ավստրալիացի մականախաղորդ / հոկեյիստ, պաշտպան։ 1968 թվականի ամառային օլիմպիական խաղերի արծաթե մեդալակիր, 1964 թվականի ամառային օլիմպիական խաղերի բրոնզե մեդալակիր։

Կենսագրություն
--------------

Ջուլիան Փիրսը ծնվել է 1937 թվականի ապրիլի 15-ին Հնդկաստանի Ջաբալպուր քաղաքում։

Մանկությունն անցկացրել է Բրիտանական Հնդկաստանում, որտեղ սովորել է խոտի հոկեյ խաղալ։ 1947 թվականին, Հնդկաստանի անկախացումից և Բրիտանական Հնդկաստանի բաժանումից հետո, նրա հայրը իր տղաներից Սեկի հետ տեղափոխվել է Ավստրալիա և հաստատվել Պերտում։ 1948 թվականին նրանց միացել են ընտանիքի մնացած անդամները։

Ջուլիանն սկզբում ընդգրկվել է Արևմտյան Ավստրալիայի հավաքականում։ 1960 թվականին Հռոմի օլիմպիական խաղերում հանդես է եկել Ավստրալիայի հոկեյի հավաքականի կազմում, որն զբաղեցրել է 6-րդ տեղը։ Հաջորդ՝ Տոկիոյի օլիմպիադայում գրավել են 3-րդ տեղը և արժանացել բրոնզե մեդալի։ 
1968 թվականին Մեխիկոյի օլիմպիական խաղերում Ջուլիանը, դարձյալ Ավստրալիայի մականախաղի հավաքականի կամում հանդես գալով պաշտպանի դիրքում և մասնակցելով 10 հանդիպման, նվաճել է արծաթե մեդալ։

1970 թվականից նա այլևս չի մասնակցել միջազգային մրցախաղերի, բայց մինչև 1980-ականների կեսերը շարունակել է հանդես գալ նահանգային մակարդակի մրցումներում՝ որպես *Թրինիթի* թիմի խաղացող-մարզիչ։

Ընտանիքը
--------

Ջուլիան Փիրսի բոլոր եղբայրները՝ Էրիկը, Գորդոնը, Մելը և Սեկը, նույնպես խաղացել են Ավստրալիայի մականախաղի հավաքականի կազմում։ Բոլորը, ի տարբերություն նրա, հարձակվողներ էին։ Մել Փիրսը (1928–2011) մասնակցել է 1956 թվականի, Էրիկ Փիրսը՝ (ծնվ. 1931)՝ - 1956, 1960, 1964 և 1968 թվականների, Գորդոն Փիրսը (ծնվ. 1934)՝ 1956, 1960 եւ 1968 թվականների ամառային օլիմպիական խաղերին։

Մել Փիրսի դուստրը՝ Քոլին Փիրսը (ծնված 1961 թ.) խաղացել է Ավստրալիայի մականախաղի կանանց հավաքականում։ 1983 թվականին նա նվաճել է աշխարհի առաջնության բրոնզե մեդալը և մասնակցել 1984 թվականի ամառային օլիմպիական խաղերին։

Մեծարանք
--------

1987 թվականին Ջուլիան Փիրսն ընդգրկվել է Արևմտյան Ավստրալիայի մականախաղի փառքի սրահում, 1999 թվականին՝ Ավստրալիայի մարզական փառքի սրահում (Մելբուրն)։

Ծանոթագրություններ
------------------

1. 1 2  W. A. Hall of Champions inductee booklet. — Western Australian Institute of Sport, 2006. — С. 86.
2. ↑  «Mel Pearce Bio, Stats, and Results» (անգլերեն). Olympics at Sports-Reference.com. Արխիվացված է օրիգինալից 2012 թ․ հոկտեմբերի 26-ին. Վերցված է 2020 թ․ ապրիլի 6-ին.
3. ↑  «Julian Pearce Bio, Stats, and Results» (անգլերեն). Olympics at Sports-Reference.com. Արխիվացված է օրիգինալից 2012 թ․ հոկտեմբերի 26-ին. Վերցված է 2020 թ․ մայիսի 5-ին.
4. ↑  «Gordon Pearce Bio, Stats, and Results» (անգլերեն). Olympics at Sports-Reference.com. Արխիվացված է օրիգինալից 2012 թ․ հոկտեմբերի 26-ին. Վերցված է 2020 թ․ ապրիլի 6-ին.
5. ↑  «Colleen Pearce Bio, Stats, and Results» (անգլերեն). Olympics at Sports-Reference.com. Արխիվացված է օրիգինալից 2012 թ․ հոկտեմբերի 26-ին. Վերցված է 2020 թ․ ապրիլի 6-ին.
6. ↑  «Sport Australia Hall of Fame - Member Profile». www.sahof.org.au. Արխիվացված օրիգինալից 2019 թ․ մարտի 23-ին. Վերցված է 2020 թ․ մայիսի 5-ին.

Արտաքին հղումներ
----------------

* «Hockey WA Olympic Representatives». *hockeywa.org.au*. Արխիվացված է օրիգինալից 2007 թ․ դեկտեմբերի 10-ին. Վերցված է 2007 թ․ նոյեմբերի 15-ին.
* Anglo-Indians In Touch(չաշխատող հղում)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Ավստրալիայի օլիմպիական կոմիտե |

 |